section_heading: 1953. – 1955.
paragraph_text: Vukovich je namjeravao srušiti taj rekord 1955. U 57. krugu, dok je vodio utrku sa 17 sekundi prednosti ispred drugoplasiranog, Vukovich je naišao na Rodgera Warda, Ala Kellera i Johnnyja Boyda, vozače koji su zaostajali za cijeli krug. Zbog naleta gustog dima Ward je izgubio kontrolu nad bolidom, koji je počeo nekontrolirano klizati i okretati se po stazi da bi na kraju udario u zaštitnu ogradu. Keller je, u namjeri da izbjegne Warda, također izgubio kontrolu nad bolidom, otklizao je na travu pokraj staze, nakon čega se njegov bolid ponovno nekontrolirano vratio na stazu. U tom trenutku Kellerov bolid udara u Boydov, koji se nakon toga našao točno na Vukovichevoj putanji. Vukovichev bolid udario je u Boyda, preletio zaštitnu ogradu i prevrnuo se u zraku nekoliko puta. U toj nesreći Bill je zadobio ozljede od kojih je kasnije preminuo.